Manuel Dammert

Manuel Dammert Ego Aguirre (født 8. mars 1949 i distriktet Miraflores i Lima i Peru, død 25. mars 2021 i Lima) var en peruansk politiker og sosiolog. 

Han var folkevalgt i  Perus kongress for Lima Metropolitana fra 1980 til 1992 og  2013 til 2019.

Liv og virke

Bakgrunn
Manuel Dammert var sønn av Manuel Dammert Bellido og Julia Ego-Aguirre Prideaux. Han studerte sosiologi ved Universidad Nacional Mayor de San Marcos i Lima, og bachelor- og mastergrader innen emnet.

Politikk
I de nasjonale valgene i 1980 stilte Dammert til kongressvalget for Partido Comunista Revolucionario. Han stilte opp igjen i 1985, og ble med i Izquierda Unida-koalisjonen. Han ble atter en gang gjenvalgt i 1990, men hans mandat ble da avbrutt av statskuppet i 1992, da president Alberto Fujimori foretok et «egenkupp» (autogolpe).

Dammert kom tilbake til politikken i 2011, og stilte da uten hell for partiet Gana Perú. Men da kongressmannen Javier Diez Canseco døde den 4. mai 2013, ble han erstattet av Dammert for resten av mandatsperioden. I 2016 ble han innvalgt for partiet Frente Amplio por Justicia, Vida y Libertad. I desember 2017 ble partiet Nuevo Perú grunnlagt, under ledelse av Verónika Mendoza, og Dammert gikk over til det. Han forlot sin post den 30. september 2019 da president Martín Vizcarra oppløste Kongressen.

Manuel Dammert døde av covid-19 i Lima den 25. mars 2021 i en alder av 72 år.

Referanser

Sosiologer
Peruanske politikere
Personer fra Lima
Dødsfall relatert til covid-19 i Peru
Politikere ofre for covidpandemien